***«Мен өз Отанымның патриотымын» бейбітшілік сабағы***

**Сабақтың мақсаты: 1.** Отанды сүюге, туған жеріне, еліне деген сүйіспеншілігін арттыруға, халқымыздың салт- дәстүрін сақтап, әрі қарай жалғастыруға, болашақта Отанымыз Қазақстанды өркендетуге білімді адам керек екенін түсіндіру, оқушылардың сөйлеу мәдениетін, тілдерін дамыту.

**2.** Оқушыларды ұлтжандылыққа, инабаттылыққа,достыққа, адамгершілікке тәрбиелеу.

3.    Оқушыларға патриоттық, эстетикалық, адамгершілік тәрбие беру, өз ой-пікірін білдіре алатын оқушыларды  тәрбиелеу.   
***Өз елінің патриоты болу үшін әр адамның бойында болу керек:***

* Отанға деген сүйіспеншілік;
* Отанға деген адал сезім;
* Отанын қорғауға дайын болу;

***« Өз Отанының патриоты болу – бұл Қазақстанды өз жүрегінде ұялату».***

Барысы:   
1.    Ұйымдастыру.

 Аспаны ашық еліміздің,   
Көркі сұлу жеріміздің,   
Біз-бақытты баламыз!   
Ақпыз,қара, сарымыз,   
Ағайынбыз бәріміз!

2. кіріспе сөз:  
-Отан – әр адамның жүрегіне жылы тиер қасиетті сөз.Отан –сенің туған елің, туған жерің, дос –жарандарың, туған туысқаның. Отан- бұл өзіңнің тұратын, өмір сүретін, қызмет ететін жерің. Отан адам үшін біреу ғана. Отанды анаға теңейді. Себебі, Отан сендерді анаңдай қорғайды, көмектеседі, күш береді.Біз Отанымызды, елімізді сүйеміз. Біз, Қазақстанның патриотымыз!  
  Отан деген не, кім қалай түсінеді? Дей отырып әр оқушы өз ойымен бөліседі.

**Оқушылар екі топқа бөлінеді**

**1 пікір сайыс**

Патриот деген кім, патриоттық сезімді қалай түсінесің? – тақырыбында пікір сайыс

***І-топ*** Отанын сүйген, елін жаудан қорғау үшін қасық қаны қалғанша аянбай шайқасатын Қобыланды, Қамбар, Ер Тарғын, Алпамыс батыр тұлғалары, ақын-жыраулардың, билердің татулыққа, адамгершілікке, елін сүюге шақырған өлең-жырлары, шешендік сөздері оқушылардың бойында патриоттық сезімді қалыптастыруда маңызы зор.

***ІІ-топ*** Патриот – Отанын, халқын, жері мен суын шынайы сүйетін, халық мүддесі үшін бар күш-жігерін, қабілетін аямайтын адам. Олар - өз Отанының жалынды патриоты, өнеркәсіп, ауыл шаруашылығының озаттары. Өз Отанын, халқын шексіз сүюшілік – барша күш-жігерін Отан мүддесіне арнаған адамға тән терең сезім.

**2 Қазіргі таңда жастардың бойында патриоттық сезімін оятатын әндер бар деп ойлайсыңдар ма?Бар болса қандай әндер?**

**3 тарих толқынында**

Аумалы- төкпелі заманды бастан кешкен қазақ халқының өзіндік басқару жүйесі болған. Ел қамын жеген ерлері, сөзін сөйлеп, халық жағдайын жасаған шешендері, білімпаз билері, әр елде, әр ауылда сөз тыңдар ақсақалдары болған. Қазақта аты аңызға айналған Қазыбек би, Әйтеке би, Төле би сияқты би-шешендер өте көп.  
Мемлекеттік тіл-қазақ тілі. Қазақ тілін білу-әрбір қазақстандық азаматтың борышы.  
Сондай-ақ мемлекетіміздің өз Ата заңы бар. 1993 жылы 28 қаңтарда ҚР тұңғыш Конституциясы қабылданды. 1995 жылы 30 тамызда еліміздің жаңа конститутциясы қабылданды.Адамның өмірін, денсаулығын, тыныштығын мемлекетіміздің Ата заңы қорғайды.  
1992 жылы ҚР мемлекеттік рәміздері қабылданды. Олар: ту, елтаңба, гимн.  
Қазақстан Республикасының мемлекттік Туы.

**4 жалғасын тап ойыны**

Б- білімімді арнайтын   
О- отанымды қорғайтын   
Л- лаңкестікті даттайтын   
А- адалдықты жақтайтын   
Ш- шуағымды шашатын   
А- асулардан асатын   
Ғ- ғарыш сырын меңгергн   
Ы- ынтымақты тең көрген   
М- менмендікті жек көрген

Қ- қазаққа қызмет ететін   
А- арманына жететін   
З- заңды жақсы білетін   
А- алға қарай жүретін   
Қ- қайырымды елімнің   
С- салтанатты жерімнің   
Т- толықтырам сенімін   
А- абыройын,жігерін   
Н- намысын қолдан бермейтін 

**Қорытынды сөз:** оқушылар міне, осы тәуелсіздікке патриоттық сезімнің күштілігінен қол жеткіздік деп ойлаймын. Сендердің патриот, патриоттық сезім туралы ойларынды, пікірлерінді тыңдай келіп мынандай қорытынды жасадым.

* Әскери міндетке жауапкершілікпен қарау;
* Туған жерге деген ыстық сезім;
* Ата- баба өсиетіне адал болу;
* Өз Отанын күшті, айбынды ету, гүлдендіруге ұмтылу;
* Бойындағы күш- қуаты мен білімін Отан игілігі мен мүддесі үшін жұмсау;
* Ана тіліне деген құрмет;
* Өз халқының әдет- ғұрпын және салт- дәстүрін құрметтеу;
* Елдің тарихын құрметтеу;
* Қазақстанда мекен ететін халықтарға деген құрмет сезім;
* Өз халқының әлеуметтік, мәдени жеңістері үшін мақтану;
* Мемлекеттік рәміздерге құрметпен қарау;
* Заңға бағыну;
* Үкіметті сыйлау;
* Қандай да бір қастандық әрекеттерден Отанын қорғауға дайын болу;
* Туған жерге, ата- бабасы жатқан жерге құштарлық;
* Республиканың экономикалық, қорғаныстық әлеуетін тыңбай нығайту;
* Басты байлығымыз – табиғат пен қоршаған ортаны гүлдендіру;

**Әрбір адам бала жасынан “Қазақстан – менің Отаным, ол мен үшін жауапты болғаны сияқты, мен де ол үшін жауаптымын ” деген қарапайым ойды меңгеруі керек.**

Қорыта келгенде ***“ Өз Отанының патриоты болу – Қазақстанды өз жүрегінде ұялату ”*** деген сөз.